23.2.2023 г.
BG
Официален вестник на Европейския съюз
L 58/2041 ЕВРОПЕЙСКИ СЛУЖБА ЗА ВЪНШНА ДЕЙНОСТ
ГЛАВА 2 2 — ДРУГИ ОПЕРАТИВНИ РАЗХОДИ (продължение)
225
(продължение)
2250
(продължение) — Няколко проекта могат да се изпълняват успоредно с проучването, за да се тестват на практика възможните характеристики на Европейската дипломатическа академия и да се оцени тяхното въздействие и да се предостави информация за проучването, като например пилотен курс/симулация на дипломатическата академия на ЕС, състоящ се от двумесечна пилотна програма с настаняване на място за избрана група от 60 служители и стажанти дипломати от държавите – членки, и институциите на Съюза, както и „Еразъм за дипломати“, който да позволи на 60 млади дипломати в първите си години на служба да прекарат до два месеца в дипломатическата служба на друга държава членка или в ЕСВД, включително в делегация на Съюза, избрана на случаен принцип.
Този пилотен курс на „Еразъм за дипломати“ може също така да проучи възможността служителите на ЕСВД да прекарат до два месеца в централата на държави членки, различна от тяхната националност.
Ако тези пилотни курсове са успешни, те могат да прераснат в едногодишна академична програма.
Пилотният проект ще бъде в състояние да финансира проучването, при сегашните условия, на създаването на Европейска дипломатическа академия и провеждането на тези два пилотни курса, както е описано по-горе.
Удължаването на пилотния проект с една година ще осигури по-солидна основа, като по този начин ще се гарантира устойчивостта на проекта.
Целта на втората фаза на пилотния проект ще бъде двойна: — Чрез разширяване на обхвата на проучването да се предоставят повече анализи и възможности за създаването на Европейска дипломатическа академия, като се осигури анализ на потребностите от обучение и като се разгледат по-специално целевите групи на бъдещата академия, включително възможността тези, които се интересуват да станат дипломати на Съюза в бъдеще без да са дипломати на държавите членки.
Проучването следва също така да анализира подготовката за евентуално влизане в ЕСВД и делегациите на Съюза. — Организиране на втора пилотна академична година (след предвидената в първата фаза на пилотния проект), за да се включат резултатите от нея, както и от измерението на участието на дипломати от държавите членки в бъдещата Европейска дипломатическа академия.
По принцип, както и по време на първата фаза, участниците следва да бъдат около 60 действащи дипломати и дипломати стажанти от държавите — членки на ЕС, и институциите на ЕС.
С тази втора година двата елемента на пилотния проект — проучването и пилотната академична програма, както е посочено по-горе, следва да предоставят необходимата солидна доказателствена база и анализ относно правната и административната структура, модела на изпълнение, управителните органи и бюджетните изисквания за една бъдеща европейска дипломатическа академия.
Резултатите от анализа следва да се отнасят и до възможните места на установяване на Европейската дипломатическа академия, която би могла да се намира в различни съществуващи институции за академично и дипломатическо обучение в Съюза, които са високоспециализирани в областта на външната дейност на Съюза, за да се извлече полза от техния академичен и практически опит в тази област.
Правно основание
Пилотен проект по смисъла на член 58, параграф 2 от Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ L 193, 30.7.2018 г., стр. 1).